ไฟแนนซ์ทูเดย์
&nbsp;.. เศรษฐกิจที่ย่ำแย่ ทำให้เด็กใหม่จบมาหางานทำไม่ได้ จึงไม่แปลกที่จะเห็นนักศึกษาที่กู้เงินกองทุนเงินให้กู้ยืมเพื่อการศึกษา (กยศ.) เบี้ยวหนี้เพิ่มขึ้นทุกปี ทำให้กยศ.ต้องจัดโครงการไกล่เกลี่ยก่อนส่งฟ้องศาล เพราะหากส่งฟ้องศาลตามกฎหมายแล้วยิ่งจะทำให้คดีรกศาลเปล่าๆ แถมยังไปซ้ำเติมทำลายอนาคตของชาติ
11 ส.ค. 2554

.. เศรษฐกิจที่ย่ำแย่ ทำให้เด็กใหม่จบมาหางานทำไม่ได้ จึงไม่แปลกที่จะเห็นนักศึกษาที่กู้เงินกองทุนเงินให้กู้ยืมเพื่อการศึกษา (กยศ.) เบี้ยวหนี้เพิ่มขึ้นทุกปี ทำให้กยศ.ต้องจัดโครงการไกล่เกลี่ยก่อนส่งฟ้องศาล เพราะหากส่งฟ้องศาลตามกฎหมายแล้วยิ่งจะทำให้คดีรกศาลเปล่าๆ แถมยังไปซ้ำเติมทำลายอนาคตของชาติ
... ปี 2552 มีผู้เข้าร่วมโครงการไกล่เกลี่ยหนี้จำนวน 39,191 ราย 41.36% ของผู้ถูกบอกเลิกสัญญาจำนวน 94,752 ราย ใน 27 จังหวัดที่จัดโครงการ มีจำนวนผู้ที่ไกล่เกลี่ยไม่สำเร็จ 8,860 ราย ไกล่เกลี่ยสำเร็จ 30,632 ราย คิดเป็นทุนทรัพย์ที่ไกล่เกลี่ยสำเร็จ 3,258 ล้านบาท... แฟกซ์ใช้ตราสำนักงานสลากกินแบ่งรัฐบาลระบาด พร้อมมีลายเซ็น “วันชัย สุระกุล” ผู้อำนวยการสำนักงานสลากกินแบ่ง ในเนื้อความระบุว่าคณะกรรมการสำนักงานสลากฯ มีมติให้บอกเลขที่จะล็อก ให้ผู้โชคดีไปซื้อเลขเด็ดจากเจ้ามือหวยใต้ดิน เพื่อช่วยเหลือให้มีเงินมีทอง และมีแผนที่จะล้มล้างหวยเถื่อน แต่มีเงื่อนไขให้โอนเงินให้ 5,000 บาท เพื่อเป็นค่าดำเนินการ มีทั้งชื่อและเบอร์โทร. เบอร์บัญชีธนาคารเป็นหลักฐานมัดตัว รู้ทั้งรู้ว่าเป็นแก๊งต้มตุ๋น ก็อยากจะลองของจับให้ได้คาหนังคาเขา
... กรณ์ จาติกวณิช รมว.คลัง ในฐานะรับผิดชอบสำนักงานสลากฯ โดยตรงนั้นก็บอกว่ารู้มานานแล้ว แต่ก็ไม่สั่งการใด ทั้งๆ ที่หลักฐานก็มีชัด ทำให้หลงเข้าใจว่าหรือเป็นหมัดเด็ดของสำนักงานสลากฯ จริงๆ ที่ล็อกเลขได้ เพราะจะได้กวาดล้างเจ้าพ่อเจ้าแม่หวยเถื่อนให้เจ๊ง
...เปิดสรรหาผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) มานานไม่ได้สักที ต้องเริ่มนับหนึ่งใหม่ ไม่มีอะไรในกอไผ่หรือ นอกจากคณะกรรมการจัดสรรทยอยลาออกไป ทำให้ไม่ครบองค์ประชุม จึงไม่สามารถสรรหาผู้จัดการบสย.ได้เท่านั้นเอง